Norske byggeklosser (1972)

Norske byggeklosser er en norsk filmkomedie fra 1972 med Rolv Wesenlund, Bjørn Sand og Arve Opsahl i hovedrollene.
Regi er ved Pål Bang-Hansen og produsent er Egil Monn-Iversen.


== Handling ==
Olav Femte (Bjørn Sand) er den frustrerte husbygger, omgitt av vanskelige byråkrater, naboer og håndverkere. Han betaler og betaler, snekrer og fortviler mens regningsbunken vokser og huset står like halvferdig. 
Pål Bang-Hansen selv beskrev den som «en parodi på Norge». Den er en satire over norsk offentlig forvaltning, byråkrati og omgangsformer. Hovedpersonene er oppkalt etter medlemmer av Trygve Brattelis første regjering fra 1971.
I filmen opptrer Wesenlund i åtte forskjellige roller, den ene ondere og mer motvillig enn den andre. Filmen regnes i dag som en kultfilm.
I forteksten er filmen tilegnet Henrik Wergeland. Antikvitetshandler Gjerde i Wesenlunds skikkelse er svært lik Wergeland.
Filmen inneholder flere kommentarer til samtidige begivenheter og samfunnsforhold:

Elektriker Steen som rallykjører er en henvisning til samferdselsminister Reiulf Steen som foreslo for Stortinget et lovforbud mot rallykjøring etter noen stygge ulykker. Forbudet var i kraft 1972-1987.En fartskontroll på E6 er en henvisning til politiadjutant Gunvor Molaug Lilleslåtten (senere Gunvor Molaug) ved Follo politikammer som var kjent som «Mosseveiens skrekk» for påpasselige fartskontroller på en ulykkesbelastet strekning av E6 i ØstfoldDet var stor boligmangel i Norge og spesielt i Oslo på 1960-tallet. Borettslagsleiligheter var underlagt takstplikt og omsetningskontroll, noe som førte til mye ulovlig betaling «under bordet». Prisreguleringen ble opphevet i 1982.Kjøper av blokkleiligheten heter Seip, som er en henvisning til daværende formann i Venstre og tidligere kommunalminister Helge Seip. Boligpolitikk lå under kommunaldepartementet.


== Opptaks-steder ==
Innspillingen ble gjort i Oslo og i Drøbak i løpet av 21 dager sommeren 1971.
Huset som er under bygging har adresse Vestbyveien 80 i Drøbak. Det var et virkelig byggeprosjekt og ingen kulisse.
Boligblokken som Femte skal flytte fra er filmet i Martin Linges vei 15 på Bogerud i Oslo.
Banklokalet er Akers Sparebank i Grensen 3 i Oslo.
Campingplassen hvor kjøper av leiligheten bor i telt er Ekeberg Camping i Oslo.


== Rolleliste ==
Olav Femte, husbygger:	Bjørn Sand
Ingrid Femte, hans kone:	Thea Stabell
Paret Femtes barn: Bent Bang-Hansen (sønn av Pål Bang-Hansen)
Entreprenør Kleppe:	Arve Opsahl
Snekker Trygve:	Rolv Wesenlund
Nabo Højdahl:	Rolv Wesenlund
Elektriker Steen:	Rolv Wesenlund
Antikvitetshandler Gjerde:	Rolv Wesenlund
Bygningsinspektør Berrefjord:	Rolv Wesenlund
Bankfunksjonær Christiansen:	Rolv Wesenlund
Politikonstabel Nordli:	Rolv Wesenlund
Rørleggermester Cappelen:	Rolv Wesenlund
Gartner Treholt:	Gunnar Haugan
Politifullmektig Valle:	Sølvi Wang
Frøken Sørensen:	Ingeborg Cook
Liten flyttemann:	Dag Frøland
Stor flyttemann:	Torgils Moe
Fru Rognerud, nabo:	Viva Mørk
Frk. Garbo, opplysningsdame i banken:	Aud Schønemann
Kordirigent:	Egil Monn-Iversen


== Ellers medvirket: ==
Oslo ungdomskor synger i åpnings-scenen
Trond Schea og Rolv Wesenlund kjører i rally-sekvensene.


== Annet ==
Filmen fikk en oppfølger med samme tittel i 2018.
'Norske byggeklosser' er også navn på et rockeband fra Sandefjord.


== Referanser ==


== Litteratur ==
Schmidt, Gunn E.(red): 100 norske filmer du må se.  Orion forlag, Oslo 2008 ISBN 978-82-458-0871-1.
Årsrapport 2010 fra Sola historielag


== Eksterne lenker ==
(en) Norske byggeklosser på Internet Movie Database 
(no) Norske byggeklosser i Nasjonalbibliotekets filmografi 
(no) Norske byggeklosser hos Filmfront 
(sv) Norske byggeklosser i Svensk Filmdatabas 
(da) Norske byggeklosser i Danmark Nationale Filminstitut 
(en) Norske byggeklosser på AllMovie 
(en) Norske byggeklosser på Rotten Tomatoes 
En parodi på Norge (VG, 2004)
IMDb filmbase
Intervju med Gunvor Molaug (Sola historielag 2010)